cyanic-selkie/wikianc huggingface dataset:
Terreur
Mënschleche Bilan
Lyon hat 1793 d'Partei vun de Girondins ergraff, an et koum zu engem Opstand géint d'Convention. D'Stad gouf 2 Méint laang belagert an huet sech den 9. Oktober 1793 erginn. D'Repressioun vun der Convention war béis. Ëm déi 2 000 Lyonnais goufen erschoss oder guillotinéiert, a räich Hôteler ronderëm d'Place Bellecour goufen zerstéiert. De Joseph Fouché krut de Spëtznumm « mitrailleur de Lyon ». Lyon gouf a Ville-affranchie ëmbenannt. Den 12. Oktober 1793 koum en Dekret eraus, dee besot huet:
Zu de berüümten Affer zielen d'Marie-Antoinette (16. Oktober 1793), den Antoine Barnave (28. November 1793), den Danton (5. Abrëll 1794), de Camille Desmoulins (5. Abrëll 1794), de Fabre d'Églantine (5. Abrëll 1794), an den Antoine Lavoisier (8. Mee 1794).
Talleksschong
En Talleksschong, ass e Schong, deen héich Talleken huet.
Canton d'Agen-Sud-Est
De Canton d'Agen-Sud-Est ass eng fréier franséisch administrativ Andeelung am Arrondissement Agen, am Departement Lot-et-Garonne an der Regioun Nei-Aquitaine.
Hanna Schygulla
D'Hanna Schygulla ass eng däitsch Filmschauspillerin. Si ass de 25. Dezember 1943 zu Chorzów a Pole gebuer.
D'Hanna Schygulla huet de Rainer Werner Fassbinder an engem Cours fir Schauspiller begéint. Duerno hu si zesummen am Antitheater geschafft.
Bekannt ass si awer ginn duerch d'Filmer déi si ënner dem Rainer Werner Fassbinder senger Regie gedréint huet.
Spéider huet si och mat ville bekannten europäesche Regisseure wéi Jean-Luc Godard, Carlos Saura, Marco Ferreri an Ettore Scola geschafft.
D'Hanna Schygulla trëtt och an de leschte Joren als Interpretin vu Lieder a Chansons op.
Googol
Googol [] nennt een d'Zuel 10100, also eng Eent mat 100 Nullen:
Den Numm Googol huet den néngjärege Milton Sirotta 1938 erfonnt wéi säi Monni, de Mathematiker Edward Kasner, hie gefrot huet en Numm fir dës Zuel ze sichen.
Lëscht vun de chrëschtlechen Hellegen/X
D'Lëscht vun de chrëschtlechen Hellegen besteet aus enger alphabetescher Opstellung vu Persounen, déi vun der chrëschtlecher Konfessioun als séileg oder helleg veréiert ginn.
Googol
Googolplex
D'Zuel heescht Googolplex, et ass eng Eent mat Googol Nullen. Dës Zuel wäert ni kënnen ausgeschriwwe ginn, well et am Universum manner Deelecher gëtt wéi dës Zuel Nullen huet.
Lëscht vun de chrëschtlechen Hellegen/X
Well dës Lëscht relativ grouss ass, ass se den Ufanksbustawe vun de Séilegen an Hellegen no opgespléckt ginn.
A -- B -- C -- D -- E -- F -- G -- H -- I -- J -- K -- L -- M -- N -- O -- P -- Q -- R -- S -- T -- U -- V -- W -- X -- Y -- Z
Kierch Saint-Martin vun Arel
D'Kierch Saint-Martin vun Arel gouf um Ufank vum 20. Joerhonnert gebaut. De Grondstee gouf 1907 geluecht. De Bau war grad fäerdeg wéi den Éischte Weltkrich1914 lassgoung.
Paul Halmos
De Paul Richard Halmos, gebuer den 3. Mäerz 1916 zu Budapest, a gestuerwen den 2. Oktober 2006, war en US-amerikanesche Mathematiker mat ungareschen Originnen.
Hien huet zu Chicago Chimie, Philosophie a Mathematik studéiert. Seng Fuerschungsgebidder waren d'Warscheinlechkeetstheorie, d'Statistik an d'Funktionalanalysis (besonnesch d'Hilbert-Raim).
Kierch Saint-Martin vun Arel
De Plang dovun hat den Architekt Van Gheluwe vun Namouer gemaach; no deem sengen Doud huet den Architekt De Noyette vu Ledeberg e ganz geännert. D'Gebai huet e schéine Schäin a geet op de Wonsch vum Kinnek Léopold II. zeréck, dee beschten Androck ze maachen op d'Auslänner bei hirem Agank an d'Belsch.
Geschichtleches
Déi haiteg Kierch ass déi drëtt Kierch zu Arel déi den Numm vum hellege Mäerten dréit.
Se gouf den 22. August 2007 als historescht Monument klasséiert.
Éischt Kierch
Déi éischt Kierch, där hire Bau bis an d'véiert Joerhonnert zeréckgeet, stoung baussent de Mauere vun Arel net wäit ewech vun der Quell vun der Semois an enger réimescher Siidlung (haut: rue des Thermes Romains).
Deemools huet Arel Orolaunum geheescht a louch op der Kräizung vun zwéi grousse Kiemen, de Kiem vu Reims op Tréier an dee vu Metz op Köln an Tongeren. Et gëtt ugeholl, datt se am Ufank dem Hl. Markus oder dem Hl. Blasius geweit war.
Am Laf vun de Joerhonnerte gouf se e puermol ëmgebaut a vergréissert a gouf dann déi éischt Parkierch vun Arel déi den Hl. Mäerten als Patréiner hat.
Dës Kierch gouf vun de franséischen Truppe vum Duc de Guise kuerz e kleng geschloen.
Zweet Kierch
Am Joer 1571 gouf déi zweet Mäerteskierch bannent de Festungsmaueren opgericht. Dofir gouf een aalt Spidol vergréissert an ëmgebaut.
E grousst Feier am Joer 1660 huet déi Kierch deelweis zerstéiert a si ass eréischt géint 1681 nees opgeriicht ginn. Ee Joerhonnert méi spéit, 1785 huet erëm e Feier den Daach an de Klackentuerm zerstéiert. D'Hëtzt war sou grouss datt d'Klacke geschmolt sinn. Am 19. Joerhonnert gouf den Tuerm gehéicht an de Klackentuerm nei opgebaut.
An dëser Kierch goufe Masse bis 1914 gehalen, an tëscht 1935 an 1936 gouf se ofgerappt. Si stoung um Eck vun der haiteger Groussgaass an der Etienne-Lenoir-Strooss.
Wéi d'Kierch ofgerappt gouf ass d'Portal dovu versuergt ginn, an um Fouss vun der Knippchen (St. Donat) opgeriicht ginn.
Drëtt Kierch
Zanter 2015 si Renovatioune vun der Kierch amgaangen. Déi Aarbechte solle sech iwwer 10 Joer verdeelen, bei engem Käschtepunkt vun 8 Milliounen Euro.
Den Tuerm
D'Gebai ass vum "ogivale" Stil, vum "gothique rayonnant", deem seng Originnen an dat 13. Joerhonnert zeréckginn. Iwwer dem mächtegen Tuerm steet eng aachteckeg Spëtz aus bloem Steen, mat engem stenge (an net bronze) Kräiz. Den Tuerm huet eng Héicht vun 97 Meter. Et ass den héchste Kierchtuerm an der Belsch.
D'Süd-Portal
D'Süd-Portal erzielt d'Liewe vum hellegen Haupert, dem Patréiner vun den Ardennen. Den Typanon weist dem Haupert seng Bekéierung, wéi hien engem Hirsch mat engem Kräiz begéint ass. Op béide Säite vum Portal sti Statue vum hellegen Adrian a vun der helleger Natalie, Patréiner vun enger aler lokaler Brudderschaft.
D'Nord-Portal
D'Nord-Portal erënnert un de Passage vum hellege Bernard, deen zu Arel gepriedegt an d'Mass gehalen huet. Op béide Säite stinn d'Statue vum hellege Sebastian an der helleger Katharina, Patréiner vun ale Brudderschafte.
D'Form an d'Gréisst
Bannendran zeechent d'Kierch e laténgescht Kräiz mat enger flaacher Apsis. D'Dimensioune sinn enorm: 68,80 m laang, 35 m breet am Säiteschëff an 23 m héich ënner dem Verwëllef.
D'Mëttelschëff
Dräi Stäck mat grousse Béi maachen d'Mëttelschëff méi héich. Un den Ecksaile vum Säiteschëff si Skulpturen ze gesinn, déi un d'symbolesch Figure vun de véier Evangelisten erënneren: Mënsch, Léiw, Ochs an Aadler.
Den Duxall
Um Duxall steet déi grouss an zwee gedeelten Uergel. En ass gestäipt vun engem Bou mat engem Gelänner mat engem Héichrelief vum Kinnek David an der Mëtt, deen Harf spillt, an ënnendrënner Engelen, déi Musek maachen.
D'Uergel
D'Uergel (III/P, 52) gouf 1932 vun der Uergelmanufaktur Georges Haupt vu Lëntgen gebaut an 2001 vun der Uergelmanufaktur Hugo Mayer restauréiert.
De Priedegtstull
De Priedegtstull vun 1936 ass aus groem Marber a staamt vum Sculpteur Durieu vun Tournai.
D'Rous-Fënster
D'Rosett besteet aus fënnef konzentreschen Zonen an huet an der Mëtt e Medaillon aus Vermeil op deen den Numm vu Jahwee op Hebräesch geschriwwe steet. Zwou Zone si mat Engele gerëscht. Déi baussenzeg weist déi 12 Zodiakzeechen.
Rout Mier
D'Rout Mier ass e laangezunnent Bannemier tëscht Asien an Afrika.
Et ass 1800 km laang, mä néierens méi breet wéi 360 km. Deen déifste Punkt läit 2604 m ënner dem Mier; an der Moyenne ass et 558 m déif. D'Rout Mier spléckt sech am Norden an zwou Buchten: den déiwe Golf vun Akaba an de westlechen, vill manner déiwe Golf vu Suez. Am Süden geet et, via de Bab el Mandeb an de Golf vun Aden iwwer, en Ausleefer vum Indeschen Ozean. D'Rout Mier grenzt am Norden un Israel a Jordanien, am Osten u Saudiarabien a Jemen an am Westen un Eritrea, Sudan an Egypten.
Zu den Originne vum Numm "Rout Mier" gëtt et verschidden Theorien: entweeder gëtt en op d'Algen zeréckgefouert, déi ëm heiansdo eng roudelzeg Faarf ginn, oder op der Fait, datt am ale Perseschen d'Himmelsrichtungen no Faarwe benannt goufen, a "rout" de Süde bezeechent huet. Eng weider Theorie bezitt et op d'roudelzeg Sandsteefielsen an Eritrea, deenen hir Faarf op d'Mier iwwedroe gi wier.
300 v. Chr.
4. Joerhonnert v. Chr. | 3. Joerhonnert v. Chr. | 2. Joerhonnert v. Chr. 305 v. Chr. | 304 v. Chr. | 303 v. Chr. | 302 v. Chr. | 301 v. Chr. | 300 v. Chr. | 299 v. Chr. | 298 v. Chr. | 297 v. Chr. | 296 v. Chr. | 295 v. Chr.
Dës Säit befaasst sech mam Joer 300 v. Chr.
King of KingZ
King of KingZ ass den Titel vun engem Demoalbum vum däitsche Rapper Bushido, deen 2001 verëffentlecht gouf. En ass duerno nach e puermol an anere Versioune publizéiert ginn.
Déi zwou éischt Versioune goufe vum 31. Mee 2005 un, vun der Bundesprüfstelle für jugendgefährdende Medien op den Index gesat an hire Verkaf u Mannerjäreg gouf verbueden. Grënn waren d'Texter déi ënner anerem fraefeindlech a gewaltverherrlechend sinn.
Saint-Varent
Saint-Varent ass eng franséisch Gemeng am Departement Deux-Sèvres an der Regioun Nei-Aquitaine. Si gehéiert zum Pays Thouarsais.
Duerch d'Gemeng leeft den Thouaret.
Bis zur franséischer Revolutioun huet d'Uertschaft Saint-Véran geheescht.
Kasachstan
Kasachstan (op Kasachesch: Qasaqstan, op Russesch: Казахстан) ass e Staat an Zentralasien. D'Land grenzt am Norden u Russland, am Osten u China, am Süden u Kirgisistan, Usbekistan an Turkmenistan an am Westen u Russland an d'Kaspescht Mier. Streng geholl gehéiert de westleche Wupp vu Kasachstan geographesch nach zu Europa well en nach westlech vum Ural läit (ronn 5 % vum Staatsterritoire).
De Kosmodrom am kasachesche Baikonur ass déi gréisst Rakéitestartplaz op der Welt. D'Infrastruktur ass bis 2050 un d'Russesch Federatioun verlount.
Politik
Kasachstan ass zanter 1991 eng Presidialrepublik, an där de Staatschef all 7 Joer direkt gewielt gëtt. D'Parlament besteet aus dem Ënnerhaus mat 77 Memberen, déi all 5 Joer gewielt ginn, an dem Senat mat 39 Memberen, déi fir 6 Joer gewielt sinn a vun deenen der 7 vum Staatpresident ernannt ginn. All 3 Joer sinn Deelwalen.
De Mindestalter fir kënne wielen ze goen ass 18 Joer.
301 v. Chr.
Dës Säit befaasst sech mam Joer 301 v. Chr.
Canton d'Astaffort
De Canton d'Astaffort ass eng fréier franséisch administrativ Andeelung am Arrondissement Agen, am Departement Lot-et-Garonne an der Regioun Nei-Aquitaine.
Gemengen am Kanton
}}
Open Source
Den engleschen Ausdrock Open Source fir Oppene Quellecode gëtt meeschtens fir Computer-Software benotzt, a wëll ausdrécken datt jiddwereen de Quelltext vu sou Programmer kucken, veränneren a weidergi kann.
Ënnerscheed mat fräier Software
Fräi Software ass esou gutt wéi dat selwecht wéi eng Open-Source-Software, a bal all Open-Source-Software ass fräi Software. Den Haaptënnerscheed leit an der Ideologie hannert den zwee Konzepter. Open Source ass eng Entwécklungsmethod an hannert der fräier Software steet eng Sozialbeweegung. Fir déi Beweegung ass d'fräi Software eng ethesch Mussesaach, wëll nëmmen déi fräi Software de Benotzer hir Fräiheet géif garantéieren. D'Philosophie hannert Open Source dogéint këmmert sech nëmme mat der praktescher Fro, wéi een eng Software verbessere kann. Deemno wier net-fräi Software (proprietär Software) eng suboptimal Léisung. Fir d'Fräi-Software-Beweegung dogéint ass déi net-fräi Software e soziale Problem an d'Beweegen a Richtung fräi Software wier d'Léisung.
Software, déi fräi an Open Source ass, gëtt als Fräi an Open-Source-Software bezeechent.
Brogue-Schong
E Brogue-Schong ass e Schong, deen als Dekoratioun Lächer huet.
De Brogue-Schong geet zeréck op schottesch an iresch Hierden, déi sech Lächer an d'Schong gebuert hunn, fir datt d'Waasser dat a suppege Wisen an d'Schong gelaf war, nees konnt erauslafen. Méi spéit ass dat vun der Moud adoptéiert ginn.
Richelieu (chaussure)
Figuren aus der Warcraft-Serie
Warcraft ass den Titel vun enger Serie vu Spiller vu Blizzard Entertainment déi sech an der virtueller Welt Azeroth ofspillt, enger fantastesch Welt déi Hexerei, Aventure a Mudd verbënnt.
Kel'Thuzad
De Kel'Thuzad war ee vun den Haaptagente vum Lich King a reponsabel fir d'Verbreede vun der Plo zu Lordaeron. Nodeem hie vum Arthas am Verlaf vum Drëtte Krich geschloe gouf, gouf hien als Lich nees neigebuer. Doropshin huet hien dem Arthas gehollef, den Archimonde, e geféierlechen Agent vun der Burning Legion an d'Welt vun Azeroth ze bréngen. Nodeem den Arthas sech op Northrend zeréckgezunn hat, huet hien dem Kel'Thuzad d'Leedung zu Stratholme iwwerlooss, an hie schwieft elo iwwer der Stad a senger Nekropol Naxxramas.
Éier de Kel'Thuzad vum Lich King beaflosst gi war, war hien ee vun de gréissten Erzmagier vun Dalaran. Mä hie war, obscho Senior Member vun de Kirin Tor dacks kritiséiert ginn, well hie sech gär mat der verbuedener Magie vun den Nekromante beschäftegt huet. Eng mysteriéis Stëmm déi vun Northrend koum, huet him besser gefall, wéi seng "almoudesch" Kolleegen zu Dalaran, a sou huet hie sech op de Wee a den héijen Norde gemaach, fir dëst méi genee z'ënnersichen. Nodeem hien dem Ner'zhul seng immens Kraaft gesinn hat, huet hie sech iwwerluecht, datt et net nëmme gescheit, mä och immens fruchtbar kéint sinn, dësen als Alliéierten ze hunn. De Lich King huet hien zeréck an d'Welt vun de Mënsche geschéckt, fir eng nei Relioun ze priedegen, déi de Lich King selwer als Gott hätt. Dofir huet de Kel'Thuzad de Cult of the Damned gegrënnt, a vill Leit hu sech him, géint d'Versprieche vun der Onstierflechkeet, ugeschloss. Zu Brill sinn him den Arthas an d'Jaina Proudmoore op d'Spuer komm, an den Arthas huet hie schlussendlech erschloen. Mat der Hëllef vum Tichondrius gouf de Kel'Thuzad nees nei gebuer, dës Kéier als Lich.
Uther Lightbringer
Den Uther Lightbringer war den éischte Paladin a Grënner vun den Knights of the Silver Hand.
Ugefaangen huet hien als Geeschtlechen zu Northshire a war e Schüler vum Äerzbëschof Alonsus Faol. Am Éischte Krich ass dem Uther kloer ginn, datt de Glawen eleng den Uerden net schütze kéint, an huet doropshin d'Knights of the Silver Hand, d'Paladine, gegrënnt. Wärend dem Zweete Krich huet hien eng Verschwörung vun Alterac géint d'Allianz opgedeckt an huet d'final Schluecht géint d'Burning Blade beim Dark Portal gefouert. Nom Krich huet hien dem Kinnek Terenas säi Bouf, den Arthas als Schüler opgeholl. Am Drëtte Krich huet hien zesumme mam Arthas d'Orks vum Blackrock Clan aus Stahnbrad verdriwwen. Duerno huet den Uther sech zeréckgezunn bis enges Daags d'Jaina Proudmoore vun Hearthglen bei hie komm ass, well d'Stad vun der Scourge attackéiert ginn ass. Den Arthas konnt d'Stad knapps halen an, entgeeschtert ass den Arthas weider op Stratholme gereest, wou hie sech dem Mal'Ganis stelle wollt. Den Uther ass him nogaangen a si hu misse feststellen, datt Stratholme schonn infizéiert war. Den Arthas wollt datt den Uther d'Stad géif "botzen", wat den Uther refuséiert huet, a sou gouf hie vum Arthas beschëllegt, hie verroden ze hunn. Den Uther huet sech un den Terenas gewand, an déi zwee hu beschloss, datt den Arthas wuel influencéiert gi war, warscheinlech duerch dat wat en zu Hearthglen gesinn hat. Den Arthas, deen an der Tëschenzäit zu Northrend war, ass zeréck op Lordaeron komm, mä hie war verännert, an huet säi Papp mam Schwäert Frostmourne ëmbruecht.
D'Äsche vum Terenas goufen an eng magesch Urn geluecht an den Uther huet des Urn perséinlech zu Andorhal bewaacht. Den Arthas, deen d'Urn selwer wollt, huet Andorhal ugegraff, an an enger epescher Schluecht ass den Uther duerch d'Hand vu sengem fréiere Schüler gefall.
D'Jaina Proudmoore ass d'Duechter vum Lord Admiral Proudmoore, dem Leader vum Händlervollek vu Kul Tiras. Si war eng vun den talentéiertste Magierinne vun de Kirin Tor. Zesumme mam Arthas gouf si vum Antonidas op Brill geschéckt, fir d'Plo z'ënnersichen. Hei hu si Käre fonnt, déi schonn infizéiert waren, mam Sigel vun Andorhal. No enger Schluecht géint de Kel'Thuzad hu sech den Arthas an d'Jaina zeréck op de Wee op Lordaeron gemaach, a wollten zu Hearthglen eng Paus aleeën. Hei hu si allerdéngs misse feststellen, datt d'infizéiert Käre schonn ukomm waren, an d'Bevëlkerung sech ëmmer méi an Ondoudeg verwandelt huet. D'Jaina huet sech direkt op de Wee gemaach, fir den Uther Lightbringer mat sengem Order of the Silver Hand sichen ze goen, mä wéi si nees zesummen op Hearthglen koumen, war kloer datt den Arthas, dee sur place bliwwe war, an enger verluerener Schluecht géif kämpfen. D'Jaina an den Uther sinn dem Arthas op Stratholme gefollegt, mä konnte säi Schluechte vun der ganzer Stadbevëlkerung net verhënneren. Zum Arthas senger Iwwerraschung war d'Jaina degoutéiert, an huet hie mam Uther verlooss.
Nom Massaker vu Stratholme ass d'Jaina dem Prophet Medivh begéint, an huet misse feststellen datt hie Recht hat. Elo huet hatt op hie gelauschtert, an ass no Westen, Richtung Kalimdor geseegelt. Do huet hatt sech, net ganz fräiwëlleg, mam Thrall a mam Cairne alliéiert, op Rot vum Medivh. Dësen hat virausgesot, datt si nëmmen zesummen eng Chance géint d'Burning Legion hätten. Zesumme mam Malfurion Stormrage an der Tyrande Whisperwind, de Leadere vun den Elfen, hu si de Mount Hyjal géint den Archimonde verdeedegt.
Duerno huet d'Jaina sech op d'Zitadell vun Theramore zeréckgezunn.
= Mënschen =
Jaina Proudmoore
= Elfen =
Bluttelfen
= Zwergen =
Thaurissan
= Gnomen =
Mekgineer Thermaplug
= Draenei = D'Draenei haten eng Zäit laang zesumme mat den Orken a Fridden op hirer Heemechtswelt Draenor gelieft. Mä du goufen Orke vum (?) manipuleiert, a se goufe gnadenlos attackéiert. Si hu missen op hiert Schëff Exodar flüchten, an hu missen nokucke wéi hir Heemechtswelt zerstéiert gouf, nodeem d'Donkelt Portal opgemaach gouf. Si si geflücht, mä onglécklecherweis op den Azurmythosinselen gecrasht.
= Orks = Thrall
= Trollen = = Forsaken = Tyrande Whisperwind
= Tauren =
= Burning Legion =
Archimonde
Den Archimonde huet doropshi fir 10.000 Joer am Däischteren eng nei Invasioun geplangt, an den Ner'zhul war e perfekt Mëttel dofir. D'Kapitäne vun der orkescher Hord goufe korrompéiert a si sollten alles op hirem Wee fir d'Legioun zerstéieren. Allerdéngs goufe si vum Kinnekräich vun Arathor geschloen. Zesumme mam neie Lich King sollt d'Legioun awer dat erreechen, wou d'Hord verluer hat. Mä fir nees an Azeroth eranzekommen, huet den Archimonde Hëllef gebraucht, déi hien am Kel'Thuzad fonnt huet. Säin éischte Schlag goung op Dalaran, d'Stad gouf komplett zerstéiert. D'Tyrande Whisperwind huet déi al Druiden nees erbäigeruff, fir d'Legioun op en Neits ze bekämpfen. Den Archimonde huet mat sengem Plang weider gemaach, an de Weltebaam, Nordrassil ugegraff. Mä wéi den Archimonde de Mount Hyjal eropgeklommen ass, huet de Malfurion déi al Geeschter ëm Hëllef geruff, an et koum zu enger Explosioun, bei där den Archimonde gefall ass.
Doomlord Kazzahk
= Scourge =
Araj the Summoner
Den Araj the Summoner war e Lich am Service vum Ner'zhul, dem Lich King, an e regionale Kommandant vun der Arméi vun der Scourge an de Western Plaguelands. Hie war de fréiere Leader vu Scholomance éier hien d'Stad als seng eege beusprocht huet.
Am Haaptquartéier Andorhal huet den Araj zwou Haaptresponsabilitéiten: d'Plo massiv duerch Kesselen an de Lännereie verbreeden an d'Forsaken weider attackéieren. Dës Aufgaben hunn hie fir eng gutt Zäitchen nom Drëtte Krich beschäftegt. Well hien d'Forsaken als säin Haaptziel ugesinn huet, huet hien net mat enger Invasioun vun der Allianz gerechent. Hie konnt awer dem Uther Lightbringer a senge Männer entkommen. Agente vun der Argent Dawn hu konstant Pläng fir d'Stad z'infiltréieren, an de Lich ze beschwören, fir en dann ze zerstéieren.
Kel'Thuzad
Kuckt uewen ënner dem Kapitel Mënschen fir d'Geschicht vum Mënsch a spéidere Lich Kel'Thuzad
Nintendo
Nintendo Company Ltd. oder och einfach Nintendo ass eng Videospill-Firma, déi den 23. September 1889 vum Fusajiro Yamauchi gegrënnt gouf. Nintendo produzéiert zanter de 70er Jore Videospiller a verëffentlecht se och. Fréier, wéi Nintendo & Co. gegrënnt gouf, hu se Spillkaarten (japanesch Hanafuda-Kaarten,...) verkaaft, bis dunn deen éischte Charakter, de Mr. Game & Watch erauskoum.
Figuren aus der Warcraft-Serie
Kel'Thuzad
= Naga = = Draachen =
D'Draachen an der Welt vun Azeroth ginn a fënnef Grouss Aspekter agedeelt. Dës Aspekter goufe vun den Titanen erausgesicht, fir hir Draachen ze leeden an iwwer Ancient Kalimdor ze waachen, wat zu dëser Zäit den eenzegste Kontinent vun Azeroth war. Hir Muecht kruten d'Aspekter vun den Titanen a si ginn och an d'Faarwe rout, schwaarz, gréng, blo a bronze ënnerdeelt.
Den Nozdormu an d'Bronzedraachen
Den Nozdormu ass ee vun de fënnef Draachenaspekter an huet als Aufgab driwwer ze waachen, datt d'Zäit normal ofleeft, an datt d'Saache sou geschéien, wéi si vum Schicksal virgesi sinn. Fir dës Missioun z'erfëllen, weess den Nozdormu immens vill iwwer d'Natur vun der Zäit Bescheed. Hie benotzt seng Kraaft fir anerer dovun ofzehalen, déi selwecht Geheimnisser erauszefannen. Hie lieft meeschtens zeréckgezunn a kënnt nëmmen eraus, wa seng direkt Hëllef wierklech noutwenneg ass.
Den Nozdormu ass enk mat der Zäit selwer verbonnen, an ass immens gedëlleg. Hie gëtt wéineg veréiert, héchstens vun den Nuetselfen déi selwer nees gär zäitlos wieren. Den Nozdormu wunnt an de Caverns of Time an der Wüst vun Tanaris wou hien Artefakten aus der ganzer Geschicht vun Azeroth sammelt. Déi, déi sech trauen, an dës Höhlen eranzegoen, kommen, wann iwwerhaapt, verännert nees eraus. Verschiddener sinn al, anerer sinn nees jonk wéi e Puppelchen.
Den Aman'Thul huet en Deel vu senger kosmescher Muecht un de massive bronzenen Draach Nozdormu weiderginn. Hie krut d'Muecht d'Zäit selwer z'iwwerwaachen. De stoëschen Nozdormu gouf bekannt als The Timeless One. Hien ass och gewuer ginn, wéini hie fale wäert.
No der War of the Ancients huet den Nozdormu deenen aneren Draachenaspekter bei der Kreatioun vum World Tree gehollef an Nordrassil gouf erschaf. Den Nozdormu huet en Zauber op de Bam geschwat, datt, soulaang de grousse Bam géif stoen, d'Nuetselfen ni méi al an ni krank géifen.
D'War of the Shifting Sands war scho méintlaang am Gaang wéi de Chef vun den Nuetselfen, de Fandral Staghelm d'Hëllef vun de bronzenen Draachen ugefrot huet. Nodeem d'Qiraji d'Caverns of Time ugegraff haten, war den Anachronos averstanen, fir hinnen ze hëllefen.
Am Zweete Krich huet den Nozdormu, nodeem e vum Krasus iwwerzeegt gi war, deenen aneren Aspekter gehollef, den Deathwing ze verjoen, nodeem den Dragon Soul zerstéiert gi war.
Neltharion, the Earth-Warder
= Gëtter = = Qiraji a Silithid = = Ogeren = = Elementarwiesen = = Organisatiounen =
Argent Dawn
D'Argent Dawn (Argentumdämmerung) ass eng Organisatioun déi Azeroth virun der Invasioun vun der Scourge beschütze wëll. Hir grouss Base sinn an den Eastern a Western Plaguelands, mä si sinn och vereenzelt op anere Plazen ze fannen, wéi zum Beispill zu Everlook am nërdleche Winterspring. Si maache keen Ënnerscheed tëscht der Allianz an der Hord. D'Argent Dawn sicht all Dag nei Memberen, an d'Zuel vun de Kämpfer, déi d'Medaille vun der Argent Dawn droe gëtt all Dag méi grouss. Aventurieren, déi der Argent Dawn hëllefe wëllen, gi mat speziellen Zauberrezepter a Rëschtunge belount. D'Argent Dawn ass net sou fanatesch a bei wäitem och net sou grouss wéi d'Scarlet Crusade.
Fritz Usinger
De Fritz Usinger, gebuer de 5. Mäerz 1895 zu Friedberg an Hessen, a gestuer den 9. Dezember 1982 och do, war en däitsche Schrëftsteller Lyriker, Essayist an Iwwersetzer.
Säi Liewen
Den Usinger hat eng Plaz als Schoulmeeschter am héijere "Lehramt", bis datt e sech 1949 als fräie Schrëftsteller selbststänneg gemaach huet.
1946 krut den Usinger als zweete Schrëftsteller nom Krich de Georg-Büchner Präis iwwerreecht. Vun 1953-1965 war hie selwer ee vun de Vizepresidente vun der Jury.
Säi Wierk
Säin Essayband Geist und Gestalt (Dessau, Rauch 1939) enthält weltanschaulech a kulturkritesch Aufsätz, déi deelweis vëlkesch gefierft sinn.
Jacques Mesrine
De Jacques René Mesrine, gebuer den 28. Dezember 1936 zu Clichy-la-Garenne, a gestuerwen den 2. November 1979 zu Paräis, war e franséische Gewaltverbriecher.
Opgrond vun de Muerden a senger Gewalttätegkeet war de Mesrine bis zu sengem Doud a Frankräich Staatsfeind Nummer 1 (ennemi public n° 1). An der Ëffentlechkeet war hie wéinst senger Fäegkeet, mat Verkleedungen onerkannt ze bleiwen, och als Mann mat den dausend Maske bekannt a gouf als moderne Robin Hood stiliséiert.
Biographie
De Mesrine ass an enger mëttelstänneger Famill grouss ginn. Hien ass schonn a jonke Jore vun zwou Schoule wéinst aggressivem Verhale geflunn. 1955 huet hie sech mat 19 Joer bestuet, huet sech awer schonn am nächste Joer nees scheede gelooss, fir als Fallschiermjeeër an den Algeriekrich ze zéien, aus deem en 1959 mat der Auszeechnung Croix de la Valeur militaire zeréckkomm ass. 1961 huet hie sech nach eng Kéier bestuet. Aus deem Bestietnes goungen dräi Kanner ervir.
1961 koum et zu senger éischter Verurteelung wéinst onerlaabtem Waffebesëtz, eng Geldstrof. 1962 gouf de Mesrine no engem versichte Bankiwwerfall mat dräi Komplize fir d'éischt Kéier inhaftéiert. No 18 Méint Haft zu Düsseldorf an Orléans gouf en 1963 aus dem Prisong entlooss.
Wann
De Begrëff Wann huet e puer Bedeitungen:
3. Joerhonnert v. Chr.
../.. - 5. Joerhonnert v. Chr. - 4. Joerhonnert v. Chr. - 3. Joerhonnert v. Chr. - 2. Joerhonnert v. Chr. - 1. Joerhonnert v. Chr. - ../..
Fédération luxembourgeoise d'athlétisme
D'Fédération luxembourgeoise d'athlétisme, kuerz F.L.A., ass de lëtzebuergesche Liichtathletikverband.
D'F.L.A. ass den 11. November 1928 gegrënnt ginn. Virdrun hat sech awer schonn d'Fédération des sociétés luxembourgeoises des sports athlétiques ëm d'Liichathletiksaktivitéiten zu Lëtzebuerg bekëmmert.
Um Spaweck
Offiziell Websäit vun der Fédération Luxembourgeoise d'Athlétisme
Edward Kasner
Den Edward Kasner, gebuer 1878 zu New York, a gestuerwen den 1. Juli 1955, och do, war en US-amerikanesche Mathematiker, dee virun allem fir seng Roll bei der Erfindung vum Wuert "googol" bekannt ass.
De Kasner huet op der Columbia University beim Professer Cassius Keyser studéiert. 1899 huet e säin Dokter gemaach mat der Aarbecht "D'Invariantentheorie vun der Inversiounsgrupp" (orig. The Invariant Theory of the Inversion Group).
Enn der 1930er Jore wollt en e grëffegen Numm fanne fir eng Zuel mat honnert Nullen (10100), a sou den Intressi vun de Kanner fir d'Mathematik e wéineg opstëppelen. Hien huet déi Aufgab u säi klengen Neveu vun néng Joer iwwerdroen, dee spontan d'Wuert "googol" erfonnt huet.
Baiersbronn
Baiersbronn ass eng Gemeng am Landkrees Freudenstadt a Baden-Württemberg, Däitschland.
Geographie
D'Gemeng vu Baiersbronn erstreckt sech vum Murgdall (450 Meter héich), iwwer NN bis zum Dreifürstenstein ëstlech vun der Hornisgrinde (1.153 Meter héich). Dat ass och den héchste Punkt a Württemberg. Baiersbronn ass no Stuttgart déi flächeméisseg zweetgréisst Gemeng vu Baden-Württemberg.
Canton de Beauville
De Canton de Beauville ass eng fréier franséisch administrativ Andeelung am Arrondissement Agen, am Departement Lot-et-Garonne an der Regioun Nei-Aquitaine.
Canton de Saint-Gilles-Croix-de-Vie
De Canton de Saint-Gilles-Croix-de-Vie ass eng fréier franséisch administrativ Andeelung am Arrondissement Les Sables-d'Olonne, am Departement Vendée an de Pays de la Loire.
Stavanger
Stavanger [] ass mat 114.401 Awunner (Stand: 2005) déi véiertgréisste Stad vun Norwegen. Et läit am Nord-Jæren an der Fylke (Provënz) Rogaland. Stavanger huet säi Stadrecht 1120 kritt, wéi mam Bau vum Doum ugefaange ginn ass. D'Stad ass och eng eegestänneg Gemeng.
Vill international Pëtrolsgesellschaften hunn hire Sëtz zu Stavanger, dorënner och die gréisst norwegesch Entreprise Statoil. Déi meescht Pëtrolsreservë vun Norwegen leien nämlech eppes 300 km westlech vu Stavanger an der Nordséi. 1999 gouf den Norwegeschen Uelegmusée ageweit. D'Stad ass ausserdeem duerch hir Produktioun vu Konserve bekannt. An de 50er Jore gouf et méi wéi 50 Konservefabrécken an der Stad. Déi lescht gouf awer 2002 zougemaach. An der gréisster Siidlung vun Holzhaiser an der Alstad existéiert an enger fréierer Konservefabréck och e Konservemusée (Hermetikkmuseum).
E Puer Kilometer baussent der Stad läit de Sola-Airport, den drëttgréisste Fluchhafe vun Norwegen (IATA-Code: SVG). Hie gëtt haaptsächlech als Dréischeif tëscht de Buerplattformen un der Küst an dem internationale Fluchnetz benotzt. Den ale Stadzenter bei Øvre an Nedre Strandgate ass duerch wäiss ugestrachen Holzhaiser aus dem 18. and 19. Joerhonnert markéiert. Am Mëttelpunkt vun der Stad steet den Doum (Stavanger domkirke), dee no dem Doum vun Trondheim dat zweetgréisst romanescht Kirchegebai an Norwegen ass.
299 v. Chr.
4. Joerhonnert v. Chr. | 3. Joerhonnert v. Chr. | 2. Joerhonnert v. Chr. 304 v. Chr. | 303 v. Chr. | 302 v. Chr. | 301 v. Chr. | 300 v. Chr. | 299 v. Chr. | 298 v. Chr. | 297 v. Chr. | 296 v. Chr. | 295 v. Chr. | 294 v. Chr.
Stavanger
No bei der Stad sinn och vill Schigebidder.
299 v. Chr.
Dës Säit befaasst sech mam Joer 299 v. Chr.
Fiederwäissen
Fiederwäissen ass neie Wäin, deen nach an der Gärung ass.
Beim Kelteren (Pressen) vun den Drauwen entsteet Moscht (Most). Am Moscht entstinn da frësch Hiefen (oder Heffen) déi den Zocker, deen am Moscht enthalen ass, vergären. Dobäi entsteet Alkohol a Kuelesaier. D'Hiefen, déi ausgesi wéi Millioune butzeg Plommen, ginn dem Wäin déi wäiss Faarf an och den Numm.
Trotz dëser Faarf an deem fruuchtegen, aromatesche Goût kann een net méi vun Drauwejus schwätzen: Den neie Wäi besteet aus 9 % Alkohol, deen duerch d'Kuelesaier relativ séier an d'Blutt transportéiert gëtt.
D'Gärung dauert normalerweis zwou bis dräi Woche bis de Wäin säin typeschen Aroma entwéckelt huet. Awer schonn no 10 Deeg schmaacht e séiss a fruuchteg. D'Gärung leeft sou laang bis d'Zockerreschter am Moscht alleguer vergäert sinn. Duerno gëtt de Wäi lues a lues ëmmer méi kloer an d'Hiefe setze sech um Fong of.
Am Prinzip ka mat all Wäinzort Fiederwäisse gemaach ginn. Zu Lëtzebuerg gëtt traditionell, wéinst sengem typeschen Aroma, de Rivaner geholl.
De Fiederwäissen, mat Verstand gedronk, wierkt sech och positiv op d'Gesondheet aus. Seng B1 - a B2 – Vitaminnen suerge fir eng reng Haut, e frëschen Teint a schéin Hoer. Ausserdeem botzt en d'Blutt an en entschlaakt de Kierper.
De Fiederwäisse soll am Stoe versuergt ginn an am beschte bei enger Temperatur vu 16° bis 18°, och nach bis 20° Celsius genoss ginn.
Canton d'Esternay
De Canton d'Esternay ass eng fréier franséisch administrativ Andeelung am Arrondissement Épernay, an der Marne an der Regioun Grand Est.
Den Haaptuert ass Esternay.
Pierre Brunehaut
D'Pierre Brunehaut, iwwersat de Brunhildesteen, ass e Sandsteen-Megalith aus Landener Steen, deen um Territoire vun der Uertschaft Hollain am Süde vun Tournai am Hainaut steet.
Kee Mënsch weess, wéini dee Steen dohi koum, an och net, wien e bruecht huet. Et ass e grousse platte Steen deen den héije Wee op der Gewan steet. Vum Stee kucke 4,40 Meter aus dem Buedem eraus, ongeféier 3 Meter sinn am Buedem vergruewen. De Steen ass 3 Meter breet an en hallwe Meter Meter déck. Et ass déi eelst bekannt Landmaark an der Belsch. Et gëtt keng geschichtlech Unhaltspunkten iwwer de Steen, just zwou Seeërcher, déi erzielen, firwat de Steen, deen aus enger Carrière bei Landen kënnt, déi iwwer 170 km dovun ewech ass, op d'Plaz koum.
D'Seeche vun der Muttergottes
Wéi d'Kathedral vun Tournai sollt gebaut ginn, hätt d'Muttergottes wëllen den éischte Steen dohi bréngen. Wéi se awer um Wee gewuer ginn ass, datt scho mam Bau vun der Kathedral ugefaange gi war, hätt si hire Steen do stoe gelooss, an en als Sprangbriet benotzt fir zeréck an den Himmel. Eng huel Plaz am Steen gëtt als den Ofdrock vun hirem Fouss interpretéiert. Dofir gëtt de Steen och als helleg ugesinn.
D'Seeche vun der Brunhild
D'Brunhild war Herrscherin vun der Regioun ëm Tournai an Austrasien vu 567 bis 613. Hir Herrschaft war markéiert duerch vill Duercherneen. Si koum ëm d'Liewen, wéi ee vun hire Géigner, de Chlothar II., si gefaange geholl huet, a se plakeg 3 Deeg um Réck vun engem Kaméil an e Militärcamp transportéiert huet. Hei gouf si un e Päerd gestréckt, dat si am Galopp iwwer Wisen a Felder geschleeft huet, bis et selwer dout nieft dem zerfatzte Kierper vun der Brunhild leie blouf. De Steen wier op där Plaz opgeriicht ginn, fir un déi grujeleg Dot z'erënneren.
Geographesch Koordinaten
50.52611°N, 3.41556°W
Canton de Bully-les-Mines
De Canton de Bully-les-Mines ass eng franséisch administrativ Andeelung am Arrondissement Lens, am Departement Pas-de-Calais an der Regioun Hauts-de-France.
Johann Franz Encke
De Johann Franz Encke gebuer den 23. September 1791 zu Hamburg a gestuerwen de 26. August 1865 zu Spandau war en däitschen Astronom. Hien huet eng Ënnerdeelung vun de Saturnreng entdeckt, déi no him benannt gouf (Enkesch Deelung. De Cassini hat schonn eng aner 1675 entdeckt. Des Weideren huet hien och Koméitebunnen (z. B. den Enckesche Koméit, offiziell 2P/Encke) an Asteroidebunne berechent. D'Sonneparallaxbestëmmung war och eng vu sengen Aarbechten.
De Johann Encke war de Jéngste vun aacht Kanner. Hien hat eréischt véier Joer, wéi säi Papp gestuerwen ass. D'Famill huet an aarme Verhältnesser gelieft. Nëmmen duerch d'finanziell Ënnerstëtzung vu sengem Schoulmeeschter konnt den Encke an e Lycée goen a spéider studéieren.
Vun 1811 studéiert hien zesumme mat dem Friedrich Nicolai beim Carl Friedrich Gauß op der Universitéit Göttingen Mathematik a Physik.
Am Joer 1813 ënnerbrécht den Encke säi Studium a geet bei d'Arméi. Als Patriot wollt hien hëllefen Däitschland vun den napoleoneschen Truppen ze befreien. No der Befreiung vun Hamburg huet hien am Hierscht 1814 säi Studium zu Göttingen nees opgeholl. Nodeem den Napoleon aus senger Verbannung, vun der Insel Elba, d'franséisch Truppen nees nei mobiliséiert huet, ass och den Encke zeréck (1815) bei d'Arméi gaangen an huet säin Déngscht als Läitnant fäerdeg gemaach. Wärend senger Arméizäit huet hien den Astronom a Staatsmann Bernhard von Lindenau kenne geléiert.
Hien huet d'Stärekaart vun der Berliner Akademie iwwerschafft an huet d'astronomescht Joerbuch verbessert.
Am Joer 1837 huet hien eng 325 km breet Deelung vum Saturnrank entdeckt, déi haut Enckesch Deelung genannt gëtt. 1844 gouf hie Professer fir Astronomie op der Berliner Humboldt-Universitéit. Säin Nofollger gouf 1864 de Wilhelm Julius Foerster.
Fir seng Leeschtungen huet den Encke vill Auszeechnungen an Éierunge kritt. Vun der brittescher Royal Astronomical Society krut hien zweemol eng Goldmedail.
Zu sengem Gedenke goufen e Moundkrater um Äerdmound an den Asteroid (9134) Encke benannt.
Canton de Saint-Jean-de-Monts
De Canton de Saint-Jean-de-Monts ass eng franséisch administrativ Andeelung am Arrondissement Les Sables-d'Olonne, am Departement Vendée an de Pays de la Loire.
Haf
En Haf ass an engem Feld oder engem Gaart e klengen Hiwwel deen ëm verschidden Zorte Geméis, besonnesch Knolleplanzen, wéi Gromperen oder Rout Rommelen, ugeluecht gëtt, fir datt d'Knolle sech besser entwéckele sollen.
Am Klenge kann den Haf mat engem Heel gemaach ginn, soss gëtt en Häfert dofir gebraucht. Meeschtens gëtt déi Aktioun gemaach, wann déi éischt Blieder vun der Planz aus dem Buedem kucken. An de moderne landwirtschaftleche Betriber ginn aus Rationalisatiounsgrënn déi Planzen direkt beim maschinelle Setzen op den Haf gesat.
En Haf uleeë gëtt "Heefen" genannt.
Staatsrot (Lëtzebuerg)
De Staatsrot ass e consultatiivt Organ am Lëtzebuerger politesche System. Seng Kreatioun geet zeréck op d'Constitutioun vum 27. November 1856.
E setzt sech zesummen aus 21 Memberen (vun deenen der op d'mannst 11 musse Juriste sinn), déi formell vum Groussherzog ernannt an entlooss ginn, an dat op d'Propose hi vun (een nom aneren) der Regierung, der Chamber an dem Staatsrot selwer.
De Staatsrot erfëllt ze soen d'Roll vun enger zweeter Chamber, ouni awer sou eng ze sinn. Hien huet just d'Funktioun fir säin Avis ze ginn: Hie muss iwwer all Gesetzesvirschlag oder - projet consultéiert ginn, ier d'Chamber doriwwer kann ofstëmmen. Dobäi muss en iwwerpréiwen, ob d'Virschléi an d'Propositiounen a Konformitéit mat der Constitutioun sinn, international Konventiounen, dorënner och d'EU-Recht respektéieren an och soss näischt Onrechtméisseges dra steet.
Och groussherzoglech Reglementer (also Beschlëss vun der Regierung) kënnen dem Staatstrot virgeluecht ginn. Schliisslech decidéiert de Staatsrot, ob d'Chamber eng zweet Kéier muss ofstëmmen (de sougenannte Vote constitutionnel). Dëst ass eng Zort suspensive Veto, d. h. am Endeffekt kann d'Chamber sech driwwer ewechsetzen.
Bis 1994 war de Staatsrot och nach eppes wéi en iewescht Geriicht, mä en Urteel vum Europäesche Geriichtshaff fir Mënscherechter an der Affär Procola huet festgestallt, datt dëst net mat den demokratesche Prinzipie vun der Gewaltendeelung kompatibel wier.
Am Abrëll 2005 huet d'Regierung e Gesetzesentworf virgeluecht, dee virgesäit, d'Zuel vun de Membere vun 21 op 27 ze héijen. Zu enger Ofstëmmung iwwer dëse Gesetzesentworf koum et allerdéngs net. De Projet de loi ass am Ganzen dräimol zeréck an d'Institutiounekommissioun gaangen, bis en dunn am Mäerz 2016 offizell zeréckgezu gouf.
De Staatsrot huet säi Sëtz an engem Gebai um Fëschmaart.
Aktuell Memberen
Membere vum Staatsrot sinn:
Fir eng komplett Lëscht vun all de Memberen zanter der Grënnung, 1857, kuckt: Lëscht vun de Membere vum Lëtzebuerger Staatsrot.
298 v. Chr.
4. Joerhonnert v. Chr. | 3. Joerhonnert v. Chr. | 2. Joerhonnert v. Chr. 303 v. Chr. | 302 v. Chr. | 301 v. Chr. | 300 v. Chr. | 299 v. Chr. | 298 v. Chr. | 297 v. Chr. | 296 v. Chr. | 295 v. Chr. | 294 v. Chr. | 293 v. Chr.
Canton de Carvin
De Canton de Carvin ass eng franséisch administrativ Andeelung am Arrondissement Lens, am Departement Pas-de-Calais an der Regioun Hauts-de-France.
Guy Hellers
De Guy Hellers gebuer den 10. Oktober 1964) ass e fréiere lëtzebuergesche Foussballspiller a Foussballtrainer.
Hie war vun 2004 bis 2010 Trainer vun der Lëtzebuergescher Nationalekipp (A-Kader), ier e vum Luc Holtz ofgeléist gouf.
Duerno gouf hie Sportdirekter beim F91 Diddeleng. Als fräie Mataarbechter vum Luxemburger Wort hat hien eng Dënschdesrubrique iwwer d'BGL Ligue an deem Blat. Dës Aktivitéit gouf him awer am August 2013 vu sengem Foussballclub verbueden.
Hofgeismar
Hofgeismar ass eng Stad an Hessen an der Bundesrepublik Däitschland.
Chakuza
Den Chakuza, gebuer den 22. Februar 1981 zu Linz an Ueweréisträich als Peter Pangerl, ass een éisträichesche Rapper.
Vun 2006 bis 2010 stoung hie beim Label ersguterjunge zu Berlin ënner Vertrag. 2012 huet hie da bei Four Music gewiesselt.
Roude Fuuss
De Roude Fuuss (Vulpes vulpes) ass e Fleeschfrësser aus der Famill vun den hondsaartegen Déieren. Hien ass doduerch Famill mat de Wëllef, den Hënn, de Schakalen an de Kojoten.
Liewensraum
De Fuuss gehéiert zu deene Mamendéieren déi op der Welt am wäitste verbreet sinn. E kënnt praktesch op der ganzer Nordhallefkugel vir an zanter dem 19. Joerhonnert ass en och an Australien ze fannen. An de Bierger fënnt een de Fuuss bis op 1.800 Meter an ausnamsweis souguer bis op 4.000. De Fuuss huet eng grouss Upassungsfäegkeet, a sou fënnt een e sou gutt an de Bëscher wéi op der Gewan, awer och a Mueren an e kënnt bis an d'Dierfer an d'Stied eran. Et ass deemno e Kulturfolger deen och zu Lëtzebuerg iwwerall ze fannen ass.
Liewensweis
D'Sozialverhale vun de Fiiss ass ganz verschidden a flexibel an ännert mam Liewensraum a mat de Liewenskonditiounen. Et gëtt keng Aussoen iwwer en Territorialbehuelen a se schéngen nëmme ganz labber sozial organiséiert ze sinn. An der Reegel begéint ee s'eleng, a si si besonnesch bei der Fudderjuegd Eenzelgänger. Zesumme gesäit ee Fiiss héchstens an der Ranzzäit an deelweis bei der Opzuucht vun de Welpen. E Ruddelverhale wéi bei de Wëllef, fir z. B. zesummen ze joen oder den Territoire ze verdeedege gëtt et bei de Fiiss net. Familljeverbänn goufe bis elo nëmmen op der brittescher Insel observéiert.
Déi grouss Flexibilitéit vum Fuuss huet och d'Resultater vun de veschidde Moossname fir d'Populatioun erofzesetzen, besonnesch bei der Tollwutbekämpfung an den 1960er an 1970er Joren, op e strikte Minimum reduzéiert. D'Baubegasung huet kee grousst Resultat bruecht, well d'Fiiss déi meescht Zäit guer net am Bau sinn. De Bau gëtt nëmme bewunnt wa ganzt schlecht Wieder ass, am Wanter wann den éischte Schnéi fält, wärend der Ranzzäit an an der Zäit wou déi Jong eropwuessen. Den haaptsächlech nuetsaktive Fuuss zitt sech am Dag an e protegéierte Leeër zeréck, wéi Mullen am Bësch oder am Gestrëpps a rascht dann do.
Fortplanzung
Och wann d'Féchsin am Januar / Februar nëmmen e puer Deeg hëtzeg ass, sou dauert awer déi ganz Ranzzäit e puer Wochen. D'Féchsin gëtt an där Zäit vum Ridd courtiséiert, deen op Schratt an Tratt bei hir bleift. D'Koppelung ka bis zu 30 Minutten daueren, a geschitt meeschtens am Bau. D'Féchsin dréit tëscht 51 an 53 Deeg an déi Jong komme gewéinlech tëscht Enn Mäerz a Mëtt Mee op d'Welt. E Worf huet tëscht 3 a fënnef, och alt mol sechs Jonker, déi e bronggroe Pelz an d'Gréisst vun engem Maulef hunn. Duerno ginn d'Welpen op d'mannst 8 Woche vun der Mudder geniert an an där Zäit schleeft de Ridd d'Fudder erbäi. No ongeféier dräi Woche fänken déi Kleng un Zänn ze maachen. Vun do u friesse se dann am Ufank Fleesch dat déi Al virverdaut hunn an nees erausgewiergt hunn. Um Enn vun der Nierperiod fänken déi Jonk scho kleng Déieren, besonnesch Insekten. Déi Jonk bleiwen da bis August, och alt mol bis an de Februar, bei der Mudder, a fänken dann un hiert eegent Revéier ze sichen.
Ausgesinn
Säin typescht Ausgesinn huet de Fuuss haaptsächlech wéinst sengem roude Pelz dee vu wäissen a schwaarze Partien ënnerbrach ass. D'ënnescht Gebéck, d'Strass an d'Broscht an dacks d'Schwanzspëtzt si wäiss. D'Récksäit vun den Oueren, d'Patten an déi viischt Säit vun de Leef si schwaarz gefierft. Nieft der typescher rouder Faarf gëtt et der awer och déi ganz hell gefierft kënne sinn, oder bis bal schwaarz (Kuelebrenner). Am Hierscht kritt de Fuuss en décke Wanterpelz deen en nees am Fréijoer verléiert an da méi e kuerze Summerpelz kritt.
De Fuuss gëtt ongeféier 1,30 Meter laang a kritt eng Schëllerhéicht vu ronn 40 cm. De buuschtege Schwanz mécht ronn en Drëttel vun der Längt aus.
D'Mudder (Féchsin) ass am grousse Ganze méi kleng wéi de Ridd a weit an der Moyenne 5 kg. De Ridd gëtt tëscht 6 an 10 kg schwéier.
De Fuuss gëtt gewéinlech 2 bis 4 Joer al, awer a Gefaangenschaft kënne se bis 12 Joer al ginn.
De Fuuss ass en Iwwerdréier vun der Tollwut an de Wiert vum Fuussbandwuerm, deem seng Larven, wa se vum Mënsch opgeholl ginn, déi liewensgeféierlech Alveolär Echinokokkos ausléisen.
De Fuuss zu Lëtzebuerg
Vum Abrëll 2015 u gouf d'Juegd op de Fuuss zu Lëtzebuerg fir d'éischt verbueden. An deenen zwéi Joer duerno, an och 2019 gouf de Verbuet jee ëm ee Joer verlängert. ,
2016 gouf gemellt, datt beim Ënnersiche vun 148 Kadavere vu Fiiss - déi meescht vun hinne waren op der Strooss iwwerfuer ginn - festgestallt gouf, datt een Drëttel vun hinne mam Fuussbandwuerm parasitéiert war an datt keen d'Tollwut hat. 2021 war nëmmen méi een Fënneftel vun den Fiiss mam Bandwuerm befall.
Canton d'Épernay-2
De Canton d'Épernay-2 ass eng franséisch administrativ Andeelung am Arrondissement Épernay, an der Marne an der Regioun Grand Est.
Den Haaptuert ass Épernay.
Ambo
En Ambo ass e Liespult (Riednerpult) a kathoulesche Kierchen a Kapellen. Vun do aus ginn d'Liesung an d'Evangelium virgedroen an d'Priedegt an d'Fürbitte gi vum Ambo aus gehalen. Amboe gouf et schonn an der fréier Kierch, mä se si lues a lues aus dem Gebrauch komm. Eréischt no der Liturgiereform, no där de Priedegtstull net méi benotzt gouf, goufe s'als Dësch vum Wuert nees agefouert. Dofir gëtt den Ambo och haut nach dacks Priedegtstull vernannt.
Den Ambo steet bal ëmmer am Chouer riets oder lénks, e bësse virum Altor. Ganz dacks bilden Ambo, Altor, Tabernakel, an nach aner Géigestänn am Chouer, eng Eenheet, déi vun engem selwechte Kënschtler geschaf gouf.
Gambia
Gambia (offiziell d'Republik Gambia; op Englesch Republic of the Gambia) ass e Staat a Westafrika.
Geographie
Gambia läit a Westafrika. Et huet eng 80 Kilometer laang Küst um nordatlanteschen Ozean a grenzt un nëmmen een anere Staat, de Senegal, dee mat Ausnam vun der Küst ganz ronderëm läit a mat deem en eng Grenz vu 749 Kilometer deelt.
Mat enger Fläch vun 11.300 Quadratkilometer, dovun enger Landfläch vun 10.120 Quadratkilometer, ass Gambia ongeféier véiermol sou grouss wéi Lëtzebuerg. Et ass flächeméisseg dee klengste Staat um afrikanesche Kontinent. Nëmmen d'afrikanesch Inselstaate sinn nach méi kleng. D'Klima ass tropesch mat enger Reenzäit tëscht Juni an November a méi enger killer Dréchenzäit vun November bis Mee.
Bevëlkerung
Mat enger Bevëlkerung, déi 2018 op 2,1 Milliounen Awunner geschat gouf, ass Gambia dat 148. meeschtbevëlkert Land op der Welt.
34% vun den Awunner si Mandinka a Jahanka, 22% si Fulani, Tukulur oder Lorobo, 13% si Wolof an 11% si Jola oder Karoninka.
D'offiziell Verwaltungssprooch ass Englesch, mä déi meeschtgeschwate Sprooche si Mandinka, Wolof, Fula an eng Rëtsch aner lokal Sproochen.
Wéi och am Nopeschland Senegal ass d'Majoritéit vun de Gambier Moslemen (méi wéi 90%).